钦定古今图书集成/理学汇编/学行典/第262卷 > 翟汤
## 钦定古今图书集成/理学汇编/学行典/第262卷 > 翟汤

按《晋书隐逸传》：“翟汤，字道深，寻阳人。笃行纯素，仁让
廉洁，不屑世事，耕而后食。人有馈赠，虽釜庾一无所
受。永嘉末，寇害相继，闻汤名德，皆不敢犯，乡人赖之。
司徒王导辟不就，隐于县界南山。始安太守于宝与
汤通家，遣船饷之，敕吏云：‘翟公廉让，卿致书讫，便委
船还。汤无人反致，乃货易绢物，因寄还宝。宝本以为’”
惠而更烦之，益愧叹焉。咸康中，征西大将军庾亮上
疏荐之，成帝征为国子博士，汤不起。建元初，安西将
军庾翼北征石季龙，大发僮客以充戎役，敕有司特
蠲汤所调，汤悉推仆使委之乡吏，吏奉旨，一无所受。
汤依所调限，放免其仆使，令编户为百姓。康帝复以
散骑常侍征汤，固辞老疾不至。年七十三卒于家。